CELEX: 62007CA0189
Language: lt
Date: 2008-12-22 00:00:00
Title: Byla C-189/07 2008 m. gruodžio 22 d. Teisingumo Teismo (antroji kolegija) sprendimas byloje Europos Bendrijų Komisija prieš Ispanijos Karalystę (Valstybės įsipareigojimų neįvykdymas — Reglamentas (EEB) Nr. 2847/93 — 2 straipsnio 1 dalis ir 31 straipsnio 1 ir 2 dalys — Reglamentai (EB) Nr. 2406/96 ir Nr. 850/98 — Žuvininkystės sektoriaus kontrolės sistema — Bendri prekybos standartai tam tikriems produktams — Nepakankama kontrolė ir patikrinimai — Sankcijas už pažeidimus numatančių tinkamų priemonių nepriėmimas — Sankcijų vykdymas — Visiškas įsipareigojimų pagal reglamento nuostatas neįvykdymas — Įsipareigojimų visišką neįvykdymą ir to tęstinumą patvirtinančių papildomų įrodymų pateikimas Teisingumo Teisme — Priimtinumas)

21.2.2009   
            
            
               LT
            
            
               Europos Sąjungos oficialusis leidinys
            
            
               C 44/9
            
         2008 m. gruodžio 22 d. Teisingumo Teismo (antroji kolegija) sprendimas byloje Europos Bendrijų Komisija prieš Ispanijos Karalystę
   
   (Byla C-189/07) (1)
   
   (Valstybės įsipareigojimų neįvykdymas - Reglamentas (EEB) Nr. 2847/93 - 2 straipsnio 1 dalis ir 31 straipsnio 1 ir 2 dalys - Reglamentai (EB) Nr. 2406/96 ir Nr. 850/98 - Žuvininkystės sektoriaus kontrolės sistema - Bendri prekybos standartai tam tikriems produktams - Nepakankama kontrolė ir patikrinimai - Sankcijas už pažeidimus numatančių tinkamų priemonių nepriėmimas - Sankcijų vykdymas - Visiškas įsipareigojimų pagal reglamento nuostatas neįvykdymas - Įsipareigojimų visišką neįvykdymą ir to tęstinumą patvirtinančių papildomų įrodymų pateikimas Teisingumo Teisme - Priimtinumas)
   (2009/C 44/15)
   Proceso kalba: ispanų
   Šalys
   
      Ieškovė: Europos Bendrijų Komisija, atstovaujama P. Oliver ir F. Jimeno Fernández
   
      Atsakovė: Ispanijos Karalystė, atstovaujama M. Muñoz Pérez
   Dalykas
   Valstybės įsipareigojimų neįvykdymas — 1993 m. spalio 12 d. Tarybos reglamento (EB) Nr. 2847/93, nustatančio bendros žuvininkystės politikos kontrolės sistemą (OL L 261, p. 1; 2004 m. specialusis leidimas lietuvių k., 4 sk., 2 t., p. 70), 2 straipsnio 1 dalies bei 31 straipsnio 1 ir 2 dalių pažeidimas — 1996 m. lapkričio 26 d. Tarybos reglamento (EB) 2406/96, nustatančio bendras pardavimo normas tam tikriems žuvininkystės produktams (OL L 334, p. 1; 2004 m. specialusis leidimas lietuvių k., 4 sk., 2 t., p. 331), ir 1998 m. kovo 30 d. Tarybos reglamento (EB) 850/98 dėl žuvininkystės išteklių apsaugos, taikant technines priemones jūrų gyvūnų jaunikliams apsaugoti (OL L 125, p. 1; 2004 m. specialusis leidimas lietuvių k., 4 sk., 3 t., p. 217), pažeidimas — Nepakankama kontrolė — Sankcijas už pažeidimus numatančių tinkamų priemonių nepriėmimas
   Rezoliucinė dalis
   
               1.
            
            
               Pripažinti, kad
               
                           —
                        
                        
                           savo teritorijoje ir jos suverenitetui bei jurisdikcijai priklausančiuose vandenyse nevykdžiusi žuvininkystės tinkamos kontrolės ir patikrinimų, susijusių, be kita ko, su iškrovimu ir pardavimu rūšių, kurioms taikomos minimalaus dydžio nuostatos pagal 1998 m. kovo 30 d. Tarybos reglamentą (EB) 850/98 dėl žuvininkystės išteklių apsaugos, taikant technines priemones jūrų gyvūnų jaunikliams apsaugoti, ir 1996 m. lapkričio 26 d. Tarybos reglamentą (EB) 2406/96, nustatančio bendras pardavimo normas tam tikriems žuvininkystės produktams, bei neskyrusi pakankamų žmogiškųjų išteklių žuvininkystės kontrolei bei patikrinimams, ir
                        
                     
                           —
                        
                        
                           nepakankamai griežtai užtikrinusi, kad žuvininkystę reglamentuojančių Bendrijos teisės aktų pažeidimus padariusių asmenų atžvilgiu būtų imamasi atitinkamų priemonių, t. y. pradedamos administracinės arba baudžiamosios procedūros bei taikomos atgrasančios sankcijos,
                        
                     Ispanijos Karalystė neįvykdė įsipareigojimų pagal 1993 m. spalio 12 d. Tarybos reglamento (EB) Nr. 2847/93, nustatančio bendros žuvininkystės politikos kontrolės sistemą, su pakeitimais, padarytais 1998 m. gruodžio 17 d. Tarybos Reglamentu (EB) Nr. 2846/98, 2 straipsnio 1 dalį ir 31 straipsnio 1 ir 2 dalis.
            
         
               2.
            
            
               Atmesti likusią ieškinio dalį.
            
         
               3.
            
            
               Priteisti iš Ispanijos Karalystės bylinėjimosi išlaidas.
            
         
      (1)  OL C 129, 2007 6 9.